pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผลเบิกจ่ายไตรมาส 3 ปีงบประมาณ 65 ภาพรวมเบิกจ่ายแล้ว 73.20%
วันจันทร์ที่ 11 กรกฎาคม 2565
ผลเบิกจ่ายไตรมาส 3 ปีงบประมาณ 65 ภาพรวมเบิกจ่ายแล้ว 73.20%
ผลการเบิกจ่ายเงินงบประมาณรายจ่ายประจําปีงบประมาณ พ.ศ.2565 ไตรมาส 3 (1 ต.ค.2564 - 30 มิ.ย.2565) ภาพรวมเบิกจ่ายแล้ว 2,269,172 ลบ. คิดเป็น 73.20% ของวงเงินงบประมาณ 3,100,000 ลบ.
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยผลการเบิกจ่ายเงินงบประมาณรายจ่ายประจําปีงบประมาณ พ.ศ. 2565 ไตรมาส 3 (1 ตุลาคม 2564 - 30 มิถุนายน 2565) ภาพรวมเบิกจ่ายแล้ว 2,269,172 ล้านบาท คิดเป็น 73.20% ของวงเงินงบประมาณ 3,100,000 ล้านบาท จําแนกเป็น รายจ่ายลงทุนเบิกจ่ายแล้ว 296,445 ล้านบาท คิดเป็น 49.09% ของวงเงินงบประมาณ 603,909 ล้านบาท รายจ่ายประจําเบิกจ่ายแล้ว 1,972,727 ล้านบาท คิดเป็น 79.03% ของวงเงินงบประมาณ 2,496,091 ล้านบาท สําหรับเงินงบประมาณที่กันไว้เบิกเหลื่อมปีเบิกจ่ายแล้ว 164,973 ล้านบาท คิดเป็น 69.33% ของวงเงินงบประมาณ 237,937 ล้านบาท ทั้งนี้ ผลการเบิกจ่ายเงินงบประมาณภาพรวมของปีงบประมาณ พ.ศ. 2565 สูงกว่าช่วงเดียวกันของปีงบประมาณ พ.ศ. 2564 คิดเป็น 5.38%
โฆษกกรมบัญชีกลาง กล่าวทิ้งท้ายว่า กรมบัญชีกลางยังคงติดตามเร่งรัดการใช้จ่ายเงินงบประมาณของส่วนราชการต่าง ๆ อย่างต่อเนื่อง โดยมีคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2565 ทั้งส่วนกลาง และคลังจังหวัดทั้ง 76 จังหวัด เร่งสนับสนุนและให้คําแนะนําหน่วยรับงบประมาณทุกแห่ง ให้ดําเนินการเบิกจ่ายได้ตามแผนการใช้จ่ายเงิน โดยเฉพาะการติดตามเร่งรัดการก่อหนี้ การบริหารสัญญาโครงการต่าง ๆ ภายใต้งบประมาณรายจ่ายประจําปีงบประมาณ พ.ศ. 2565 รวมทั้งการกระตุ้นการเบิกจ่ายรายจ่ายลงทุนให้เป็นไปตามเป้าหมายที่กําหนด ส่งผลให้เม็ดเงินกระจายลงสู่ระบบเศรษฐกิจและกระตุ้นเศรษฐกิจภายในประเทศต่อไป
รัฐบาลไทย-ข่าวทำเนียบรัฐบาล-กระทรวงแรงงาน สัมมนาเครือข่ายการแนะแนวอาชีพ ปี 64 แบบออนไลน์
วันจันทร์ที่ 21 มิถุนายน 2564
กระทรวงแรงงาน  สัมมนาเครือข่ายการแนะแนวอาชีพ ปี 64 แบบออนไลน์
กระทรวงแรงงาน จัดสัมมนาเครือข่ายการแนะแนวอาชีพ ประจําปีงบประมาณ พ.ศ. 2564 วันที่ 21 มิถุนายน 2564 เตรียมความพร้อมครู อาจารย์ บุคลากรด้านการศึกษา ที่เกี่ยวข้องกับการแนะแนวอาชีพ ผ่านระบบออนไลน์ จํานวน 155 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ในฐานะที่กํากับดูแลกระทรวงแรงงาน ได้มอบยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ไว้ เพื่อเป็นเป้าหมายการพัฒนาที่สําคัญ มุ่งพัฒนาคนในทุกมิติ ทุกช่วงวัย ให้เป็นคนดี คนเก่ง และมีคุณภาพ มีทักษะที่จําเป็นในศตวรรษที่ 21 รักการเรียนรู้และการพัฒนาตนเองอย่างต่อเนื่องตลอดชีวิตสู่การเป็นคนไทยที่มีทักษะสูงเป็นนวัตกร นักคิด ที่มีสัมมาชีพตามความถนัดของตนเอง ซึ่งสอดคล้องอย่างยิ่งกับสถานการณ์ปัจจุบันที่ประเทศไทยเผชิญภาวะการเปลี่ยนแปลงหลากหลาย ทั้งทางด้านเศรษฐกิจ สังคม การระบาดของโรคโควิด - 19 และเทคโนโลยีดิจิทัลที่มีการพัฒนาอย่างไม่หยุดยั้ง การเตรียมความพร้อมของบุคคลากรเครือข่ายด้านการแนะแนวอาชีพให้สามารถแนะแนวอาชีพนักเรียน นักศึกษาที่จะเป็นกําลังแรงงานที่สําคัญของชาติได้ จึงมีความสําคัญยิ่ง
“กระทรวงแรงงาน โดยกรมการจัดหางาน เห็นถึงความสําคัญของการจัดสัมมนาเครือข่ายการแนะแนวอาชีพ ที่จัดขึ้นเพื่อให้ผู้เข้าร่วมการสัมมนาซึ่งประกอบด้วย ครูแนะแนว ครู อาจารย์ บุคลากรทางด้านการศึกษา และเจ้าหน้าที่ของกรมการจัดหางานที่เกี่ยวข้องด้านการแนะแนวอาชีพในกรุงเทพมหานคร ได้นําความรู้ที่ได้รับไปใช้ประโยชน์เพื่อการแนะแนวหรือให้คําปรึกษาแก่นักเรียน นักศึกษา ในการเลือกเรียน เลือกประกอบอาชีพอย่างเหมาะสม สอดคล้องความต้องการของตลาดแรงงานในอนาคต ลดปัญหาการผลิตกําลังแรงงานไม่ตรงกับความต้องการ ตลอดจนให้นักเรียน นักศึกษา ได้ทราบถึงพระราชปณิธานใหม่ของพระบาทสมเด็จพระเจ้าอยู่หัว "เราทําความดี เพื่อชาติ ศาสน์ กษัตริย์" และเพื่อให้โครงการจิตอาสาพระราชทานได้ดําเนินการอย่างต่อเนื่องและขยายผล ตลอดจนเป็นการสร้างความร่วมมือในการดําเนินการด้านการแนะแนวอาชีพระหว่างกรมการจัดหางานกับหน่วยงานทางด้านการศึกษา โดยในปีนี้ผู้เข้าร่วมสัมมนาจํานวน 155 คน ในรูปแบบออนไลน์ผ่านระบบ Zoom เพื่อความปลอดภัยด้านสุขภาพ หลีกเลี่ยงการรวมตัวกันของคนจํานวนมาก ตามมาตรการควบคุมโรคของศบค.”รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า ในภาวะปกติแบบใหม่หรือ New Normal หลีกเลี่ยงไม่ได้ที่ต้องปรับตัวในการใช้ชีวิต การทํางาน การประกอบอาชีพ ซึ่งเครือข่ายด้านการแนะแนวอาชีพที่ผ่านการสัมมนาในครั้งนี้จะถ่ายทอดข้อมูล เพื่อให้นักเรียน นักศึกษา ได้รับทราบ “เทรนด์อาชีพมาแรงในศตวรรษที่ 21” “ อุดมการณ์และสถาบันพระมหากษัตริย์” “องค์ความรู้จิตอาสา” และ “ทักษะที่ต้องเรียนรู้เพื่อรับมือกับโลกของการทํางานในอนาคต” การรับทราบข้อมูลที่เป็นประโยชน์ จะเป็นแนวทางในการตัดสินใจประกอบอาชีพ และช่วยลดปัญหาการขาดแคลนแรงงาน และการผลิตกําลังแรงงานที่ไม่ตรงกับความต้องการของตลาดงาน ที่นอกจากจะส่งผลต่อการประกอบอาชีพในอนาคตแล้วยังส่งผลต่อการพัฒนาประเทศอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งเยียวยาคนทำงานบันเทิง และอาชีพอิสระสถานบันเทิง ม. 33 /39 และ 40 สำนักงานประกันสังคมเตรียมโอน 5,000 บาท ต่อคน โอนรอบแรกวันนี้
วันพุธที่ 29 ธันวาคม 2564
โฆษกรัฐบาลเผย นายกฯ เร่งเยียวยาคนทํางานบันเทิง และอาชีพอิสระสถานบันเทิง ม. 33 /39 และ 40 สํานักงานประกันสังคมเตรียมโอน 5,000 บาท ต่อคน โอนรอบแรกวันนี้
โฆษกรัฐบาลเผย นายกฯ เร่งเยียวยาคนทํางานบันเทิง และอาชีพอิสระสถานบันเทิง ม. 33 /39 และ 40 สํานักงานประกันสังคมเตรียมโอน 5,000 บาท ต่อคน โอนรอบแรกวันนี้
วันที่ 29 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการช่วยเหลือเยียวยาผู้ประกันตนที่เป็นแรงงานและผู้ประกอบการในกิจการสถานบันเทิง เช่น ผับ บาร์ คาราโอเกะให้ทันก่อนสิ้นปี โดยสํานักงานประกันสังคมรายงานว่า จะเริ่มโอนเงินเยียวยา จํานวน 5000 บาท เข้าบัญชีธนาคารผู้ประกันตนรอบแรกในวันนี้ (29 ธันวาคม 2564) ประมาณ 30,000 คน ซึ่งเป็นผู้มีรายชื่อในฐานข้อมูลผู้ประกันตนในระบบประกันสังคมของกลุ่มคนทํางานในสถานบันเทิงจํานวนประมาณ 120,000 คน
สําหรับกลุ่มคนบันเทิงใด ที่ยังไม่ได้สมัครเป็นผู้ประกันตนตามมาตรา 40 สามารถสมัครและชําระเงินสมทบให้ทันภายในวันที่ 14 มกราคม 2565 โดยให้สมาคมดนตรีแห่งประเทศไทยในพระบรมราชูปถัมถ์ หรือสมาพันธ์เครือข่ายคนบันเทิง ที่จดทะเบียนกับกระทรวงมหาดไทยหรือกรมพัฒนาธุรกิจการค้า รับรองเพื่อขอรับสิทธิเงินเยียวยา
ทั้งนี้ คณะรัฐมนตรี (ครม.) มีมติเห็นชอบให้ใช้เงินกู้ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคโควิด-19 เพิ่มเติม พ.ศ. 2564 กรอบวงเงิน 607.15 ล้านบาท เพื่อเยียวยาผู้ประกันตนที่เป็นแรงงานและผู้ประกอบการในกิจการสถานบันเทิง เช่น ผับ บาร์ คาราโอเกะ หรือที่ทํางานบันเทิง นักร้อง ลิเก นักดนตรี พนักงานเสริฟ คนขับรถรับ-ส่งที่ยังไม่สามารถประกอบอาชีพได้ เนื่องจากมาตรการสั่งปิดสถานที่ และสถานประกอบการเป็นการชั่วคราว เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) โดยจะโอนเงินเยียวยารายละ 5,000 บาท รอบแรกในวันที่ 29 ธันวาคม 2564 ให้กับผู้ประกันตนที่เป็นกลุ่มเป้าหมายทั้งสิ้น 121,431 ราย แบ่งเป็น ผู้ประกันตน มาตรา 33 จํานวน 10,762 ราย และผู้ประกันตน มาตรา 39-40 จํานวน 110,669 ราย
นายธนกร กล่าวเพิ่มเติมว่า นายกรัฐมนตรีเข้าใจความลําบากของประชาชนทุกกลุ่มที่ได้รับผลกระทบจากสถานการณ์โควิด-19 โดยเฉพาะกลุ่มผู้ทํางานอิสระ คนบันเทิงกลางคืน ที่สถานที่ท่องเที่ยวกลางคืนต้องปิดกิจการชั่วคราวมาเป็นระยะยาวนาน จึงได้กําชับให้กระทรวงแรงงานเร่งดําเนินการให้แล้วเสร็จก่อนสิ้นปีนี้ เพื่อมอบให้ทันเป็นของขวัญปีใหม่นี้ด้วย
รัฐบาลไทย-ข่าวทำเนียบรัฐบาล-กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง
วันจันทร์ที่ 2 พฤษภาคม 2565
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง สืบเนื่องจากกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ
กระทรวงการคลังชี้แจงประเด็นข้อวิจารณ์ร้านค้าโครงการคนละครึ่งถูกเก็บภาษีย้อนหลัง สืบเนื่องจากกระแสในโซเชียลมีเดียกรณีร้านค้าหลายแห่งงดรับการจ่ายเงินผ่านโครงการคนละครึ่ง รวมถึงระบบการจ่ายเงินผ่าน e-wallet หรือกระเป๋าตังค์ของรัฐ เพราะถูกเรียกเก็บภาษีรายได้บุคคลธรรมดาย้อนหลังจํานวนมาก สะท้อนว่านายกรัฐมนตรีในฐานะหัวหน้าทีมเศรษฐกิจไม่เข้าใจปัญหาความความเดือดร้อนของประชาชนอย่างแท้จริง ภายใต้บรรยากาศเศรษฐกิจที่ย่ําแย่ ค่าครองชีพพุ่งสูง แต่มาตรการช่วยเหลือด้านเศรษฐกิจของรัฐบาลกลับมีการขูดรีดภาษีเป็นการซ้ําเติมประชาชน
คําชี้แจง :
ผู้ประกอบการที่เป็นบุคคลธรรมดา ไม่ว่าจะประกอบกิจการที่เข้าร่วมโครงการของรัฐหรือไม่ หากผู้ประกอบการมีเงินได้พึงประเมินถึงเกณฑ์ที่กฎหมายกําหนด มีหน้าที่ต้องนําเงินได้พึงประเมินมายื่นแบบแสดงรายการภาษีเงินได้บุคคลธรรมดา โดยการเสียภาษีเงินได้บุคคลธรรมดาเป็นการประเมินตนเองของผู้ประกอบการ ซึ่งผู้ประกอบการสามารถนําเอกสารหลักฐานต้นทุนในการประกอบกิจการมาหักค่าใช้จ่ายจากยอดขายเพื่อคํานวณภาษีเงินได้ที่จะต้องชําระ หรือหากไม่มีการเก็บเอกสารหลักฐานต้นทุนก็สามารถเลือกหักค่าใช้จ่ายเป็นการเหมาตามที่กฎหมายกําหนดได้ ซึ่งภาระภาษีของผู้ประกอบการขึ้นอยู่กับรายได้สุทธิหลังหักค่าใช้จ่ายตามจริงหรือในอัตราเหมาตามที่กฎหมายกําหนด รวมทั้งค่าลดหย่อนต่าง ๆ ทั้งนี้ หากรายได้สุทธิหลังหักค่าใช้จ่ายและค่าลดหย่อนดังกล่าว
ไม่ถึงเกณฑ์ที่ต้องเสียภาษีตามที่กฎหมายกําหนด ผู้ประกอบการจะไม่มีภาระภาษีเงินได้บุคคลธรรมดาที่จะต้องชําระแต่อย่างใด และสําหรับผู้ประกอบการที่มีรายได้เกิน 1.8 ล้านบาทต่อปี มีหน้าที่ต้องจดทะเบียนภาษีมูลค่าเพิ่ม
กับกรมสรรพากร และเรียกเก็บภาษีมูลค่าเพิ่มจากผู้ซื้อสินค้าหรือบริการ รวมทั้งนําส่งภาษีมูลค่าเพิ่มให้แก่กรมสรรพากรตามที่กฎหมายกําหนดไว้อีกประการหนึ่งด้วย นอกจากนี้ กรมสรรพากรได้พัฒนากระบวนการทางอิเล็กทรอนิกส์ในการจดทะเบียน ยื่นแบบภาษี ชําระภาษี และคืนภาษี ทุกขั้นตอนผ่านระบบ Tax from Home ซึ่งเป็นการช่วยอํานวยความสะดวกให้ผู้ประกอบการ ผ่านทางเว็บไซต์กรมสรรพากร www.rd.go.th
ทั้งนี้ รัฐบาลดําเนินโครงการคนละครึ่งเพื่อกระตุ้นเศรษฐกิจ ลดภาระค่าใช้จ่ายให้แก่ประชาชน และส่งผ่านกําลังซื้อไปสู่ผู้ประกอบการให้มีรายได้เพิ่ม เมื่อผู้ประกอบการมีรายได้เพิ่มขึ้นแล้วและอยู่ในเกณฑ์เสียภาษีตามกฎหมายก็สามารถไปชําระภาษีได้ โดยฐานข้อมูลโครงการคนละครึ่งไม่ได้มีการเชื่อมต่อระบบกับกรมสรรพากร เพื่อตรวจสอบรายได้แต่อย่างใด ซึ่งสําหรับโครงการคนละครึ่ง ระยะที่ 4 ได้สิ้นสุดโครงการเมื่อวันที่ 30 เมษายน 2565
ที่ผ่านมา มีผู้ใช้สิทธิ 26.27 ล้านราย และยอดการใช้จ่ายรวม 61,835.1 ล้านบาท และมีผู้ประกอบการที่เข้าร่วมโครงการคนละครึ่งระยะที่ 4 จํานวน 1.36 ล้านราย โดยเป็นผู้ประกอบการรายใหม่ 2.98 หมื่นราย แสดงให้เห็นถึง ความร่วมมือของประชาชนและผู้ประกอบการที่มีส่วนช่วยส่งเสริมการบริโภคในทุกพื้นที่ทั่วประเทศ ซึ่งมีส่วนสําคัญในการสนับสนุนกิจกรรมทางเศรษฐกิจ การค้า การผลิต และการจ้างงานที่เกี่ยวเนื่องตลอดทั้งห่วงโซ่อุปทาน และส่งเสริมการฟื้นตัวของเศรษฐกิจไทยในไตรมาสที่ 1 และ 2 ให้ขยายตัวได้อย่างต่อเนื่องต่อไป
รัฐบาลไทย-ข่าวทำเนียบรัฐบาล-บขส. เตรียมปรับรถตู้ขั้นสูงสุด และยกเลิกสัญญาหลังก่อเหตุทะเลาะวิวาทในจุดจอดที่ห้ามเข้ารับผู้โดยสาร
วันเสาร์ที่ 27 สิงหาคม 2565
บขส. เตรียมปรับรถตู้ขั้นสูงสุด และยกเลิกสัญญาหลังก่อเหตุทะเลาะวิวาทในจุดจอดที่ห้ามเข้ารับผู้โดยสาร
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ตามที่พนักงานขับรถตู้ร่วมบริการของ บริษัท ขนส่ง จํากัด (บขส.) ได้ร้องเรียนผ่านเฟซบุ๊ก Survive - สายไหมต้องรอด ว่า ถูกมาเฟียรถตู้ทําร้ายร่างกายที่จุดจอดรถหนองแค จ.สระบุรี จากการตรวจสอบเบื้องต้น พบว่า เป็นการทะเลาะวิวาท จากการแย่งผู้โดยสารกันเองระหว่างรถตู้ โดยจุดจอดหนองแคซึ่งเป็นจุดเกิดเหตุ เป็นทางผ่าน ซึ่งตามสัญญารถตู้ไม่สามารถจอดรับผู้โดยสารได้ อย่างไรก็ดี ทางผู้ร้องได้มีการแจ้งความกับเจ้าหน้าที่ตํารวจแล้ว
ทั้งนี้ นายสรพงศ์ ไพฑูรย์พงษ์ รองปลัดกระทรวงคมนาคม และประธานกรรมการ บขส. ได้รับทราบเรื่องนี้แล้ว จึงได้สั่งการให้ บขส. ในฐานะที่กํากับดูแลรถตู้ร่วมบริการเรียกคู่กรณีทั้ง 2 ฝ่าย มาสอบถามข้อเท็จจริง หากพบว่า มีการกระทําผิดไม่เป็นไปตามสัญญาจะดําเนินการปรับขั้นสูงสุดและบอกเลิกสัญญารถร่วม รวมทั้งได้แจ้ง กรมการขนส่งทางบกช่วยตรวจสอบและดูแลจุดจอดรถที่ไม่ได้รับอนุญาต
รัฐบาลไทย-ข่าวทำเนียบรัฐบาล-นายกรัฐมนตรีแจงเงินเฟ้อเกิดขึ้นทั่วโลก ถือว่าไทยรับมือได้ดีกว่าหลายประเทศ
วันจันทร์ที่ 21 กุมภาพันธ์ 2565
นายกรัฐมนตรีแจงเงินเฟ้อเกิดขึ้นทั่วโลก ถือว่าไทยรับมือได้ดีกว่าหลายประเทศ
วันเสาร์ที่ 19 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอกประยุทธ์ จันทร์โอชา นายกรัฐมนตรี ย้ํา สถานการณ์เงินเฟ้อเกิดขึ้นทั่วโลกโดยเฉพาะในปี 2564 เช่น ญี่ปุ่น เงินเฟ้อร้อยละ 2.6 มาเลเซีย ร้อยละ 2.5 เวียดนามร้อยละ 1.9 ไทย ร้อยละ 1.2 ปัจจัยหลักคือ การแพร่ระบาดของโรคโควิด-19 ทําให้กิจกรรมในหลายภาคส่วนหยุดชะงัก สินค้าขาดตลาด ประกอบกับการที่ทุกรัฐบาลเยียวยาประชาชนของตนทําให้กําลังซื้อสูงขึ้น ราคาสินค้าหลักทั่วโลกจึงสูงขึ้นอย่างรวดเร็ว ซึ่งรัฐบาลไม่ได้นิ่งนอนใจและมีมาตรการบรรเทาผลกระทบมาอย่างต่อเนื่อง เช่น การตรึงราคาสินค้าหลายชนิด และการลดภาระค่าครองชีพ โดยภาพรวมแล้วถือว่าไทยรับมือได้ดีกว่าหลายประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุดปลื้ม! เว็บไซต์ Travel + Leisure ยกกรุงเทพฯ เป็น Best Cities in Southeast Asia ภูเก็ตและสมุย ได้อันดับ 1 - 2 เกาะที่น่าท่องเที่ยวที่สุด
วันอังคารที่ 5 กรกฎาคม 2565
สุดปลื้ม! เว็บไซต์ Travel + Leisure ยกกรุงเทพฯ เป็น Best Cities in Southeast Asia ภูเก็ตและสมุย ได้อันดับ 1 - 2 เกาะที่น่าท่องเที่ยวที่สุด
.....
พลเอก ประยุทธ์ จันทร์โอชา นายกรัฐมนตรี รับทราบและแสดงความยินดี หลังเว็บไซต์ท่องเที่ยว Travel + Leisure จัดอันดับให้ “กรุงเทพฯ” เป็นเมืองที่ได้คะแนนจากนักท่องเที่ยวมากที่สุดในเอเชียตะวันออกเฉียงใต้ (Best Cities in Southeast Asia 2022)
.
ส่วนเกาะภูเก็ตและเกาะสมุยของไทยได้อันดับ 1 และ 2 เกาะที่น่าท่องเที่ยวที่สุดในเอเชียตะวันออกเฉียงใต้ (Best Islands in Southeast Asia 2022) เช่นกัน
.
โดยเว็บไซต์ Travel + Leisure มองว่านโยบาย Sandbox ของไทย สามารถสนับสนุนภาพลักษณ์ของประเทศ ที่ส่งผลให้นักท่องเที่ยวสามารถเดินทางเข้ามาได้อย่างสะดวก ในขณะที่พื้นที่ท่องเที่ยวอื่น ๆ ทั่วโลกยังคงไม่เปิดรับนักท่องเที่ยวมากนัก
.
ทั้งนี้ ผลคะแนนดังกล่าวเป็นการลงคะแนนจากนักท่องเที่ยวทั่วโลก ซึ่งเหตุผลหลายประการที่ทําให้กรุงเทพฯ ยังคงเป็นที่ชื่นชอบของนักท่องเที่ยว คือ การต้อนรับที่อบอุ่น Street food การนั่งรถตุ๊กตุ๊ก หรือมอเตอร์ไซค์เที่ยวทั่วกรุงเทพฯ ที่สําคัญยังเป็นจุดศูนย์กลางในการเดินทางไปท่องเที่ยวที่อื่น ๆ ในเอเชียตะวันออกเฉียงใต้ได้อย่างสะดวก และสามารถเลือกเดินทางได้หลายรูปแบบ
.
อ่านเพิ่มเติม คลิกhttps://www.thaigov.go.th/news/contents/details/56478
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลแจง ขณะนี้ ทั่วโลกรวมทั้งไทยกำลังเจอวิกฤติซ้อนวิกฤติ ทั้งโควิด -19 ราคาสินค้า/พลังงานเพิ่มขึ้นจากวิกฤติสงครามรัสเซีย-ยูเครน ดันภาวะเงินเฟ้อสูงขึ้นทั่วโลก
วันจันทร์ที่ 7 มีนาคม 2565
โฆษกรัฐบาลแจง ขณะนี้ ทั่วโลกรวมทั้งไทยกําลังเจอวิกฤติซ้อนวิกฤติ ทั้งโควิด -19 ราคาสินค้า/พลังงานเพิ่มขึ้นจากวิกฤติสงครามรัสเซีย-ยูเครน ดันภาวะเงินเฟ้อสูงขึ้นทั่วโลก
โฆษกรัฐบาลแจง ขณะนี้ ทั่วโลกรวมทั้งไทยกําลังเจอวิกฤติซ้อนวิกฤติ ทั้งโควิด -19 ราคาสินค้า/พลังงานเพิ่มขึ้นจากวิกฤติสงครามรัสเซีย-ยูเครน ดันภาวะเงินเฟ้อสูงขึ้นทั่วโลก ขณะที่ นายกฯ เตรียมประชุม กพช.  เร่งออกมาตรการบรรเทาภาระค่าใช้จ่ายประชาชน 9 มี.ค. นี้
วันที่ 7 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า ในปีนี้ ไทยและทั่วโลก เผชิญหน้ากับปรากฏการณ์ที่ไม่เคยเกิดขึ้นมาก่อน เป็นวิกฤตซ้อนวิกฤตพร้อมกัน คือ วิกฤตไวรัสโควิด-19 วิกฤตเงินเฟ้อ และวิกฤตสงครามยูเครน-รัสเซีย ได้ส่งผลกระทบราคาพลังงานโลก คาดการณ์ว่าราคาน้ํามันจะเพิ่มสูงขึ้น อาจจะเห็นตัวเลขราคาน้ํามันโลกที่ 120 เหรียญสหรัฐฯ /บาร์เรล ปัจจุบันน้ํามันดิบดูไบอยู่ที่ 106.58 เหรียญสหรัฐฯ /บาร์เรล เบรนท์ 118.11 เหรียญสหรัฐฯ /บาร์เรล และเวสต์เท็กซัส 110.07 เหรียญสหรัฐฯ /บาร์เรล น้ํามันซึ่งเป็นต้นทุนการผลิตสินค้าและขนส่ง ก็จะทําให้ราคาสินค้าและค่าขนส่งยิ่งแพงขึ้น กระทบทั้งค่าครองชีพ และภาคการส่งออก รวมทั้งสภาวะเงินเฟ้อที่มาพร้อมกับเงินฝืด จะส่งผลต่อเศรษฐกิจทั้งในระดับครอบครัวและมหภาค ซึ่งเป็นภาวะที่กําลังเกิดขึ้นทั่วโลก ไทยเองก็ไม่แตกต่าง เพราะเราเป็นประเทศนําเข้าน้ํามัน อย่างไรก็ตาม รัฐบาลยังคงตรึงราคาน้ํามันดีเซลไม่เกิน 30 บาทต่อลิตรอย่างต่อเนื่อง หลังการประชุมคณะที่ปรึกษานายกรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเดินหน้า มาตรการเร่งด่วนใน 3 แนวทางหลัก คือ ลดภาระค่าใช้จ่ายเพื่อดูแลประชาชน บรรเทาภาระหนี้สิน โดยให้ปีนี้เป็น “ปีแห่งการแก้ไขปัญหาหนี้ครัวเรือน” และเร่งการลงทุนภาครัฐ/เอกชน เพื่อเพิ่มขีดความสามารถในการแข่งขันของประเทศ และเพิ่มโอกาสในการสร้างรายได้ให้กับประชาชนอย่างทั่วถึง ซึ่งในวันพุธที่ 9 มีนาคม นี้ นายกรัฐมนตรีจะเป็นประธานการประชุมคณะกรรมการนโยบายพลังงานแห่งชาติ (กพช.) เพื่อกําหนดมาตรการด้านพลังงาน ซึ่งจะเสนอที่ประชุมคณะรัฐมนตรีในวันที่ 15 มีนาคม เพื่อเร่งรัดให้มีผลบังคับใช้ เพื่อบรรเทาภาระของประชาชนโดยเร็ว
“ผมอยากขอวิงวอนนักวิเคราะห์ชาวเน็ตทั้งหลาย เข้าใจการขึ้น-ลงของราคาพลังงานโลก หรือการสู้รบ เหล่านี้ล้วนปัจจัยที่อยู่นอกเหนือการควบคุมของรัฐบาล ซึ่งตลอดเวลาที่ผ่านมา นายกรัฐมนตรีประชุมหารือกับคณะทํางานเพื่อวางแผนและออกมาตรการต่าง ๆ เพื่อรับมือกับความไม่แน่นอน ซึ่งต้องอาศัยทุกฝ่าย เอกชน ผู้ประกอบการรวมทั้งประชาชน ร่วมมือกับรัฐบาล ช่วยกันเดินหน้าประเทศ มั่นใจว่า ไทยก็ผ่านพ้นวิกฤติเศรษฐกิจโลกครั้งนี้ไปได้” นายธนกร กล่าว
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ชี้แจง วัคซีนไฟเซอร์บูสเข็ม 3 ได้ทยอยฉีดกระตุ้นภูมิบุคลากรทางการแพทย์และด่านหน้า เน้นย้ำสสจ.จังหวัดกำกับติดตามแสดงรายชื่อบุคลากรที่ได้รับการฉีดวัคซีนอย่างโปร่งใส
วันจันทร์ที่ 9 สิงหาคม 2564
ผู้ช่วยโฆษก ศบค. ชี้แจง วัคซีนไฟเซอร์บูสเข็ม 3 ได้ทยอยฉีดกระตุ้นภูมิบุคลากรทางการแพทย์และด่านหน้า เน้นย้ําสสจ.จังหวัดกํากับติดตามแสดงรายชื่อบุคลากรที่ได้รับการฉีดวัคซีนอย่างโปร่งใส
ผู้ช่วยโฆษก ศบค. ชี้แจง วัคซีนไฟเซอร์บูสเข็ม 3 ได้ทยอยฉีดกระตุ้นภูมิบุคลากรทางการแพทย์และด่านหน้า เน้นย้ําสสจ.จังหวัดกํากับติดตามแสดงรายชื่อบุคลากรที่ได้รับการฉีดวัคซีนอย่างโปร่งใส
วันนี้ 9 ส.ค. 64 เวลา 12.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ทําเนียบรัฐบาล พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้ตอบคําถามสื่อมวลชนเกี่ยวกับความคืบหน้าการฉีดวัคซีน Booster Dose หรือวัคซีนเข็ม 3 จะมีการรายงานการฉีดวัคซีนเข็ม 3 กระตุ้นภูมิของบุคลากรทางการแพทย์และบุคลากรด่านหน้าประจําทุกวัน โดยตัวเลขล่าสุดบุคลากรที่ได้รับการฉีดวัคซีนกระตุ้นเข็ม 3 วันนี้ ได้แก่ วัคซีนแอสตร้าเซเนก้าเพิ่มไปอีก 900 เข็ม ถ้านับรวมตั้งแต่วันที่ 28 ก.พ. เป็นต้นมาที่ฉีดเข็มที่1 มีบุคลากรได้รับแล้วจํานวน 182,082 ราย ส่วนวัคซีนไฟเซอร์ เพิ่ม 23,481 ราย ตัวเลขรวมของไฟเซอร์อยู่ที่ 39,483 ราย สําหรับการจัดสรรกระจายวัคซีนของไฟเซอร์นั้น ขณะนี้ กรมควบคุมโรคได้จัดส่งเบื้องต้นที่ 50 -60% ของความต้องการที่สํารวจไว้ก่อน จากนั้นจะมีการสํารวจศักยภาพการฉีดแต่ละจุดและจะจัดสรรให้เพิ่มเติม โดยตั้งแต่วันที่ 5-6 ส.ค.ที่ผ่านมา กรมควบคุมโรคได้จัดสรรวัคซีนล็อตแรกไปยังหน่วยฉีดเรียบร้อยแล้ว ขอเน้นย้ําว่า ทุกๆ จังหวัดไม่ใช่ทุกโรงพยาบาล สสจ. จะกํากับในรายละเอียดตั้งแต่การขนส่ง การจัดเก็บที่ถูกต้อง ซึ่งสัปดาห์ที่ผ่านมาได้มีเริ่มฉีดในหลายหน่วยงาน
ทั้งนี้ นายสุระ วิเศษศักดิ์ รักษาการรองปลัดกระทรวงสาธารณสุข ย้ําว่า สสจ.จังหวัดกํากับติดตามทุกๆหน่วยฉีดด้วยความโปร่งใส สําหรับวัคซีนไฟเซอร์ของกลุ่มนักเรียนที่จะต้องเดินทางไปศึกษาต่อต่างประเทศขอให้ติดต่อลงทะเบียนทั้งใน กทม. และต่างจังหวัดจะมีการสแกน QR Code ที่ต่างกัน เมื่อลงทะเบียนจะได้รับอีเมล์ยืนยันการลงทะเบียน เพื่อนัดหมายการฉีดวัคซีนผ่านทาง sms "ในส่วนของข้อมูลต่างๆ กระทรวงสาธารณสุขเน้นย้ําว่า ไม่ว่าจะเป็นระบบการดูแลผู้ป่วย Community Isolation (การกักตัวในชุมชน) หรือ Home Isolation (การกักตัวที่บ้าน) การดําเนินการไม่ว่าจะโดยหน่วยงานภาครัฐภาคเอกชนและประชาสังคมจะมีการรวบรวมเข้าระบบเดียวกันฐานข้อมูลสปสช. เร็วๆ นี้ "ขอให้โรงพยาบาลที่ดูแลผู้ป่วยเหล่านี้ติดตามเรื่องของการลงข้อมูลด้วย เพื่อเป็นประโยชน์ในการบริหารจัดการได้"ผู้ช่วยโฆษก ศบค. กล่าวในตอนท้าย
...........
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ปรับมาตรการเฝ้าระวังการแพร่ระบาด COVID-19 พร้อมรองรับการเปิดประเทศพื้นฟูเศรษฐกิจของไทย
วันศุกร์ที่ 6 พฤษภาคม 2565
การท่าเรือแห่งประเทศไทย ปรับมาตรการเฝ้าระวังการแพร่ระบาด COVID-19 พร้อมรองรับการเปิดประเทศพื้นฟูเศรษฐกิจของไทย
...
การท่าเรือแห่งประเทศไทย (กทท.) กระทรวงคมนาคม ปรับมาตรการการเฝ้าระวังการแพร่ระบาดของโรคติดเชื้อไวรัส COVID-19 สําหรับผู้โดยสารและลูกเรือที่เดินทางมากับเรือทุกชนิดที่เข้าเทียบท่าที่ กทท. ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่ให้หน่วยงานทุกส่วนในสังกัด ทั้งทางบก ทางน้ํา ทางอากาศ ทบทวนมาตรการในการปฏิบัติต่อผู้ใช้บริการ ให้สอดคล้องตามนโยบายของรัฐบาลในการเปิดประเทศของศูนย์บริหารสถานการณ์การแพร่ระบาดของโรคติดเชื้อไวรัส COVID-19 หรือ ศบค. ที่ได้กําหนดมาตรการการเดินทางเข้าราชอาณาจักรใหม่ สําหรับผู้เดินทางที่ได้รับวัคซีนครบตามเกณฑ์ และผู้เดินทางที่ไม่ได้รับวัคซีนครบตามเกณฑ์ หรือได้รับแต่ไม่ครบตามเกณฑ์ โดยมีผลบังคับใช้วันที่ 1 พฤษภาคม 2565 ที่ผ่านมา เพื่อฟื้นฟูเศรษฐกิจของประเทศ
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย เปิดเผยว่า กทท. ได้ปรับมาตรการการเฝ้าระวังการแพร่ระบาดของโรคติดเชื้อไวรัส COVID-19 สําหรับผู้โดยสารและลูกเรือที่เดินทางมากับเรือที่เข้าเทียบท่าที่ท่าเรือกรุงเทพ ท่าเรือแหลมฉบัง และท่าเรือภูมิภาค ได้แก่ ท่าเรือพาณิชย์เชียงแสน ท่าเรือระนอง ท่าเรือเชียงของ ดังนี้
1. ตรวจคัดกรองลูกเรือทุกคนที่เดินทางมากับเรือสินค้าก่อนเข้าเทียบท่าที่ กทท. ภายในระยะเวลา 72 ชั่วโมง
2. ผู้ที่ได้รับวัคซีน ไม่ต่ํากว่า 2 เข็ม หรือมีผลตรวจ RT-PCR เป็นลบ ภายในระยะเวลาไม่เกิน 72 ชั่วโมง สามารถเข้าประเทศได้โดยไม่ต้องมีการตรวจหาเชื้อไวรัสโคโรนา 2019 (โควิด 19) ใด ๆ เพิ่มเติม
3. ผู้ที่ยังไม่ได้รับวัคซีนหรือได้รับวัคซีนยังไม่ครบถ้วน สามารถแสดงผลการตรวจหาเชื้อไวรัสโคโรนา 2019 (โควิด 19) ด้วยวิธี RT-PCR ระยะเวลาไม่เกิน 72 ชั่วโมง นับตั้งแต่ก่อนเดินทางจากจุดที่มีการจอดเทียบท่าเป็นครั้งสุดท้าย (Last port) ก่อนเข้ามาเทียบท่าในท่าเรือกรุงเทพ ท่าเรือแหลมฉบัง และท่าเรือภูมิภาค ทั้งนี้ หากผู้โดยสารและลูกเรือที่ไม่มีผลการตรวจหาเชื่อไวรัส COVID-19 ด้วยวิธี RT-PCR จะต้องเข้ากักตัวตามที่เจ้าหน้าที่ด่านควบคุมโรคติดต่อระหว่างประเทศกําหนด และจะต้องทําการตรวจ RT-PCR ในวันที่ 4 หรือวันที่ 5 ของการกักตัว
4. ผู้โดยสารและลูกเรือต่างชาติทุกคนต้องมีกรมธรรม์ประกันภัยที่ครอบคลุมค่าใช้จ่ายในการดูแลสุขภาพและรักษาพยาบาลหรือหลักประกันอื่นใดตลอดระยะเวลาที่อยู่ในราชอาณาจักรในวงเงินไม่น้อยกว่า 10,000 ดอลลาร์สหรัฐ และใช้กรมธรรม์ประกันภัยนี้ ในการรักษาอาการของโรคติดเชื้อไวรัสโคโรนา 2019 (โควิด 19) หากพบว่าเป็นผู้ติดเชื้อ
นอกจากนี้ กทท. ยังได้ดําเนินการตรวจคัดกรองพนักงานแรงงาน (Stevedore) และผู้เกี่ยวข้องทุกคนที่ต้องปฏิบัติงานในพื้นที่ของ กทท. อย่างเคร่งครัด ให้เป็นไปตามมาตรการความปลอดภัยและสุขอนามัยเกี่ยวกับการป้องกันการแพร่ระบาดของโรคติดเชื้อไวรัสโคโรนา 2019 (โควิด 19) ของ กทท. และเพื่อขานรับนโยบายการเตรียมพร้อมด้าน ความปลอดภัยและสาธารณสุขในการรองรับการเปิดประเทศอย่างเต็มรูปแบบ
-----------------------------------------------------
รัฐบาลไทย-ข่าวทำเนียบรัฐบาล-รัฐมนตรีสุริยะฯ ร่วมลงนามแสดงความอาลัยนายอาเบะ ชินโซ อดีตนายกรัฐมนตรีญี่ปุ่น ถึงแก่อสัญกรรม
วันอังคารที่ 12 กรกฎาคม 2565
รัฐมนตรีสุริยะฯ ร่วมลงนามแสดงความอาลัยนายอาเบะ ชินโซ อดีตนายกรัฐมนตรีญี่ปุ่น ถึงแก่อสัญกรรม
รัฐมนตรีสุริยะฯ ร่วมลงนามแสดงความอาลัยนายอาเบะ ชินโซ อดีตนายกรัฐมนตรีญี่ปุ่น ถึงแก่อสัญกรรม
วันนี้ (12 กรกฏาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม ร่วมลงนามแสดงความอาลัยนายอาเบะ ชินโซ อดีตนายกรัฐมนตรีญี่ปุ่น ถึงแก่อสัญกรรม ณ สถานเอกอัครราชทูตญี่ปุ่นประจําประเทศไทย ถนนวิทยุ กทม.
รัฐบาลไทย-ข่าวทำเนียบรัฐบาล-รฟม. ให้การต้อนรับ ปลัดกระทรวงคมนาคมมาเลเซีย และคณะ
วันจันทร์ที่ 15 สิงหาคม 2565
รฟม. ให้การต้อนรับ ปลัดกระทรวงคมนาคมมาเลเซีย และคณะ
ในโอกาสเยี่ยมชมการดําเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม.
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ให้การต้อนรับปลัดกระทรวงคมนาคมมาเลเซียและคณะ ในโอกาสเยี่ยมชมการดําเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม.
วันนี้ (15 สิงหาคม 2565) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) และ นายวิทยา พันธุ์มงคล รองผู้ว่าการ รฟม. (ปฏิบัติการ) ให้การต้อนรับ H.E. Datuk Isham Ishak ปลัดกระทรวงคมนาคมมาเลเซีย และคณะ ในโอกาสเยี่ยมชมการดําเนินงานโครงการรถไฟฟ้าและการให้บริการรถไฟฟ้าในเขตเมืองของ รฟม. ณ ห้องประชุม 1 ชั้น 9 รฟม.
ในโอกาสนี้ รฟม. ได้นําเสนอภาพรวมการดําเนินงานโครงการรถไฟฟ้าในเขตกรุงเทพมหานครและปริมณฑลของ รฟม. พร้อมทั้งนําคณะเยี่ยมชมการปฏิบัติงานภายในศูนย์ควบคุมการปฏิบัติการ (Operation Control Center) และ ศูนย์ซ่อมบํารุง (Depot) ของรถไฟฟ้ามหานคร สายเฉลิมรัชมงคล (MRT สายสีน้ําเงิน) ซึ่งเป็นรถไฟฟ้าสายสําคัญของประเทศทั้งในด้านรองรับการเดินทางและการส่งเสริมเศรษฐกิจ เนื่องจากมีแนวเส้นทางครอบคลุมพื้นที่กรุงเทพมหานครชั้นใน และยังผ่านสถานที่สําคัญทางประวัติศาสตร์ของประเทศหลายแห่ง
ทั้งนี้ การเยี่ยมชมฯ ดังกล่าว นับเป็นโอกาสอันดีในการแลกเปลี่ยนข้อมูลด้านระบบราง เพื่อเชื่อมโยงการเดินทางและพัฒนาระบบคมนาคมขนส่งของทั้งสองประเทศต่อไป สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-นายกรัฐมนตรี มอบหน่วยงานเกี่ยวข้องต่อยอด "ไม้กลายเป็นหิน" จ.ตากเป็นแหล่งท่องเที่ยวกระจายรายได้ลงเศรษฐกิจชุมชนอย่างยั่งยืน
วันอาทิตย์ที่ 10 กรกฎาคม 2565
นายกรัฐมนตรี มอบหน่วยงานเกี่ยวข้องต่อยอด "ไม้กลายเป็นหิน" จ.ตากเป็นแหล่งท่องเที่ยวกระจายรายได้ลงเศรษฐกิจชุมชนอย่างยั่งยืน
นายกรัฐมนตรี มอบหน่วยงานเกี่ยวข้องต่อยอด "ไม้กลายเป็นหิน" จ.ตากเป็นแหล่งท่องเที่ยวกระจายรายได้ลงเศรษฐกิจชุมชนอย่างยั่งยืน หลัง Guinness World Records บันทึกไม้กลายเป็นหินยาวที่สุดในโลก
เมื่อวันที่ 10 ก.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณและชื่นชมกรมทรัพยากรธรณี กระทรวงทรัพยากรธรรมชาติและสิ่งแวดล้อม รวมถึงภาคีเครือข่าย ทั้งภาครัฐและเอกชน ที่ร่วมกันผลักดัน ให้ “ไม้กลายเป็นหิน” ณ อุทยานแห่งชาติดอยสอยมาลัย จังหวัดตาก ถูกบันทึกสถิติโลก “ไม้กลายเป็นหินที่ยาวที่สุดในโลก” ต่อ Guinness World Records ได้สําเร็จ เชื่อว่าจะส่งผลดีต่อการเรียนรู้ของเยาวชน ตลอดจนผู้ที่มีความสนใจด้านแหล่งธรณีวิทยาที่สําคัญในประเทศไทย
น.ส.ไตรศุลี กล่าวว่า นายกรัฐมนตรี ยังมอบหมายให้หน่วยงานที่เกี่ยวข้อง ไม่ว่าจะเป็น กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม บูรณาการร่วมกับจังหวัด ท้องถิ่น เพื่อส่งเสริมการท่องเที่ยวเชิงธรณีวิทยา โดยไม้กลายเป็นหิน ณ อุทยานแห่งชาติดอยสอยมาลัย จังหวัดตาก มีความโดดเด่น มีเอกลักษณ์เฉพาะตัว และมีความสมบูรณ์ โดยมีความยาวมากถึง 69.70 เมตร นอกจากนี้ ในพื้นที่บริเวณดังกล่าว ยังค้นพบไม้กลายเป็นหินที่เป็นต้นไม้ใหญ่อีก 6 ต้น ความยาวราว 30 - 45 เมตร เส้นผ่าศูนย์กลาง 0.5 - 2.0 เมตร และคาดว่าน่าจะมีไม้กลายเป็นหินอีกเป็นจํานวนมากในบริเวณนั้น
น.ส.ไตรศุลี กล่าวว่า การผลักดันจน “ไม้กลายเป็นหิน” ณ อุทยานแห่งชาติดอยสอยมาลัย จังหวัดตาก ถูกบันทึกเป็น “ไม้กลายเป็นหินที่ยาวที่สุดในโลก” จะช่วยพัฒนาเศรษฐกิจของชุมชนรอบข้างอย่างยั่งยืน ผ่านการท่องเที่ยวเชิงธรณีวิทยา วัฒนธรรม ซึ่งเป็นแนวนโยบายที่รัฐบาลผลักดันให้มีการแสวงหาและเปิดแหล่งท่องท่องเที่ยวชุมชนใหม่ๆ เพื่อให้เป็นจุดหมายปลายทางดึงดูดนักท่องเที่ยวจากแหล่งท่องเที่ยวหลักให้เข้าไปยังชุมชน มีการใช้จ่ายทั้งเรื่องของที่พัก การเดินทาง อาหาร ของที่ระลึก เม็ดเงินกระจายลงไปยังท้องถิ่นอย่างทั่วถึง พร้อมๆกับการอนุรักษ์มรดกของท้องถิ่น เพื่อส่งมอบให้คนรุ่นต่อไป
รัฐบาลไทย-ข่าวทำเนียบรัฐบาล-นายกฯ รับทราบความคืบหน้าแผนการลงทุนของไทยร่วมวางแผนเดินหน้าประเทศไทย ใช้ทุกโอกาสทางเศรษฐกิจ เพื่อความก้าวหน้ายั่งยืน
วันศุกร์ที่ 11 มีนาคม 2565
นายกฯ รับทราบความคืบหน้าแผนการลงทุนของไทยร่วมวางแผนเดินหน้าประเทศไทย ใช้ทุกโอกาสทางเศรษฐกิจ เพื่อความก้าวหน้ายั่งยืน
นายกฯ รับทราบความคืบหน้าแผนการลงทุนของไทยร่วมวางแผนเดินหน้าประเทศไทย ใช้ทุกโอกาสทางเศรษฐกิจ เพื่อความก้าวหน้ายั่งยืน
วันนี้ (11 มีนาคม 2565) เวลา 13.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เป็นประธานการประชุมคณะที่ปรึกษา เพื่อหารือเกี่ยวกับแผนการลงทุนกลุ่มอุตสาหกรรมอนาคต (S-curve) โดย นายธนกร วังบุญคงชนะ โฆษกประจําสํานักนายกรัฐมนตรีเปิดเผยผลการประชุม ดังนี้
นายกรัฐมนตรีได้รับทราบการดําเนินการเพื่อสนับสนุนการลงทุนโครงการอุตสาหกรรมอนาคต (S-curve) ในด้านต่าง ๆ ทั้งอุตสาหกรรมยานยนต์ไฟฟ้า (Electric Vehicle: EV) ซึ่งมีพัฒนาการในการดําเนินการที่ดี มีความก้าวหน้า และได้รับเสียงตอบรับที่ดีจากนักลงทุน คาดว่าจะเห็นผลเป็นรูปธรรมในเร็ววันนี้ การพัฒนารูปแบบการรับวีซ่าแบบ Long-Term Resident เพื่ออํานวยความสะดวก และปรับรูปแบบให้สอดคล้องกับความต้องการ ปัญหา อุปสรรค สําหรับทั้งชาวไทย และชาวต่างประเทศที่ประสงค์พักในประเทศไทยระยะยาว อุตสาหกรรมดิจิทัล อุตสาหกรรมอิเล็กทรอนิกส์ และอุตสาหกรรมยา เป็นต้น
รวมทั้ง ที่ประชุมได้รายงานนายกรัฐมนตรีเพื่อทราบความคืบหน้าการดําเนินการเกี่ยวกับการหารือเพื่อเปิดการค้าการลงทุนระหว่างไทย-ซาอุดีอาระเบีย ในด้านสําคัญ ๆ อาทิ แนวทางเพื่อการลงทุนร่วมกันด้านอุตสาหกรรมโรงกลั่นและปิโตรเคมี (Downstream partnership) การลงทุนด้านรถไฟฟ้า ( EV Hub) การลงทุนเกี่ยวกับเชื้อเพลิงชีวภาพและชีวเคมี รวมทั้งการลงทุนสมัยใหม่อุตสาหกรรมวิดีโอเกมส์/อุตสาหกรรมบันเทิง เป็นต้น ซึ่งคาดว่าความร่วมมือระหว่างกันจะมีความคืบหน้าเป็นรูปธรรมภายในเดือนมีนาคมนี้
โดยในที่ประชุม นายกรัฐมนตรีได้ให้แนวทางในการทํางานแก่ที่ประชุม ว่าให้ทํางานเชิงรุก ก้าวทันต่อการเปลี่ยนแปลง และสถานการณ์ รวมทั้งต้องทํางานแบบก้าวหน้า และยั่งยืน รวมทั้งพิจารณาโอกาสทางเศรษฐกิจอย่างรอบคอบ ซึ่งในส่วนของสถานการณ์การค้าการลงทุนที่มีแนวโน้มที่ดีนั้น ขอให้คิดคํานึงให้รอบด้าน ปรับแนวทางการทํางานให้เหมาะสมสอดคล้อง รองรับกับสถานการณ์ เพื่อประโยชน์สูงสุดของประเทศไทย
ในโอกาสนี้ นายกรัฐมนตรีได้หารือด้านราคาพลังงานที่สูงขึ้นจากสถานการณ์โลก โดยให้ทุกหน่วยงานร่วมพิจารณาเสนอแนวทางที่เหมาะสม เกิดผลกระทบน้อยที่สุด เพื่อประชาชนทุกคน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมวงประชุม ”ปลัดยุติธรรมคนใหม่”ครั้งแรก หวังเข้ามาช่วยขับเคลื่อนดันกฎหมายให้ประชาชนได้เร็วขึ้น
วันพฤหัสบดีที่ 28 กรกฎาคม 2565
รัฐมนตรีว่าการกระทรวงยุติธรรม ร่วมวงประชุม ”ปลัดยุติธรรมคนใหม่”ครั้งแรก หวังเข้ามาช่วยขับเคลื่อนดันกฎหมายให้ประชาชนได้เร็วขึ้น
รัฐมนตรีว่าการกระทรวงยุติธรรม ร่วมวงประชุม ”ปลัดยุติธรรมคนใหม่”ครั้งแรก หวังเข้ามาช่วยขับเคลื่อนดันกฎหมายให้ประชาชนได้เร็วขึ้น โชว์เปลี่ยน ยธ. เป็นกระทรวงช่วยประชาชนมากขึ้น ด้าน “พงษ์สวาท” พร้อมสานต่อทําให้ ก.ยุติธรรม เป็นที่พึ่งของประชาชน
วันที่ 28 กรกฎาคม 2565 การประชุมผู้บริหารกระทรวงยุติธรรมที่ผ่านมา นายสมศักดิ์ เทพสุทิน รัฐมนตรีว่าการกระทรวงยุติธรรม ได้ร่วมประชุมกับนางพงษ์สวาท กายอรุณสุทธิ์ ปลัดกระทรวงยุติธรรม เป็นครั้งแรก หลังเข้ารับตําแหน่งปลัดกระทรวงยุติธรรมคนใหม่อย่างเป็นทางการ
โดยนายสมศักดิ์ กล่าวว่า ตนรู้สึกดีใจที่ ปลัดกระทรวงยุติธรรม จะช่วยเข้ามาขับเคลื่อนในเนื้องานด้านต่างๆ โดยเฉพาะในเรื่องที่เกี่ยวข้องกับกฎหมาย ซึ่งนางพงษ์สวาท มีความเชี่ยวชาญเป็นพิเศษ เนื่องจากดํารงตําแหน่งรองเลขาธิการคณะกรรมการกฤษฎีกา มาก่อน ดังนั้น จากนี้ในเรื่องการเสนอแก้ไข หรือ ร่างกฎหมายขึ้นมาใหม่ ก็จะหมดห่วง เพราะกระทรวงยุติธรรม จะได้เร่งจัดทํากฎหมายที่เป็นประโยชน์กับประชาชนได้รวดเร็วขึ้น ซึ่งอะไรที่จะช่วยบรรเทาความเดือดร้อนของประชาชนได้ เราจะทําเป็นสิ่งแรก เพราะขณะนี้ ตนได้เปลี่ยนกระทรวงยุติธรรม เป็นหน่วยงานที่ช่วยเหลือประชาชนมากขึ้นแล้ว จากเดิมที่คนอาจจะมองเป็นเพียงกระทรวงกฎหมายเท่านั้น
ขณะที่ นางพงษ์สวาท กล่าวว่า ตนขอขอบคุณนายสมศักดิ์ ที่ให้คําแนะนํา โดยให้มองภาพรวมของกระทรวง ตั้งแต่วันแรกที่ตนเข้ามายังกระทรวงยุติธรรม ซึ่งตนได้เข้ามารักษาการแทนปลัดคนเก่ากว่า 1 เดือนแล้ว โดยได้เรียนรู้งานในทุกด้าน รวมถึงได้รับความร่วมมือจาก ผู้บริหารกระทรวง อธิบดีกรมต่างๆ และข้าราชการในกระทรวงเป็นอย่างดี ทําให้ตนรู้สึกว่า เป็นทีมที่เข้มแข็งมาก ซึ่งจากนี้ ตนก็พร้อมจะทําหน้าที่ปลัดกระทรวงยุติธรรม ให้ดีที่สุด โดยยึดประโยชน์ของประชาชนเป็นที่ตั้ง ตามแนวนโยบายของนายสมศักดิ์ ซึ่งตนจะนําความรู้ความสามารถ มาช่วยผลักดันกฎหมาย ที่เป็นประโยชน์กับประชาชน พร้อมสานต่อทําให้กระทรวงยุติธรรม เป็นที่พึ่งของประชาชน เมื่อได้รับความเดือดร้อนในเรื่องที่เกี่ยวข้องกับกระบวนการยุติธรรม ให้ได้มากที่สุด
รัฐบาลไทย-ข่าวทำเนียบรัฐบาล-ไทยครองอันดับ 1 ของโลก ด้านสถานบริการเพื่อสุขภาพ (Wellness Retreats) พร้อมเร่งยกระดับการท่องเที่ยวเชิงสุขภาพสู่สากล
วันอังคารที่ 23 สิงหาคม 2565
ไทยครองอันดับ 1 ของโลก ด้านสถานบริการเพื่อสุขภาพ (Wellness Retreats) พร้อมเร่งยกระดับการท่องเที่ยวเชิงสุขภาพสู่สากล
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีที่เว็บไซต์ Travel Daily News เว็บไซต์ท่องเที่ยวยอดนิยมที่สํารวจแหล่งท่องเที่ยวในภูมิภาคเอเชียและแปซิฟิก เผยผลสํารวจของ TripAdvisor และ Slingo ที่จัดอันดับให้ประเทศไทยเป็นอันดับ 1 ของโลก ด้านสถานบริการเพื่อสุขภาพ (Wellness Retreats) ขณะที่ด้านกิจกรรมเชิงสุขภาพที่ได้รับความนิยม (Highest-rated wellness activities) ไทยอยู่อันดับที่ 2
.
ประเทศไทยนับเป็นจุดหมายปลายทางของนักท่องเที่ยวที่สนใจการท่องเที่ยวเชิงสุขภาพ โดยได้รับการขนานนามเป็น “เมืองหลวงของสปาแห่งทวีปเอเชีย” รวมถึงเป็นแหล่งยอดนิยมของนักท่องเที่ยวทั่วโลกที่ต้องการใช้สถานบริการเพื่อสุขภาพที่หรูหราและมีคุณภาพ
.
นายกฯ ชื่นชมการทํางานของทุกภาคส่วนที่ช่วยกันกระตุ้นเศรษฐกิจ โดยเฉพาะการสนับสนุนกิจกรรมด้านการท่องเที่ยว ซึ่งรัฐบาลได้กําหนดนโยบายให้สอดคล้องกับกระแสความนิยมของนักท่องเที่ยว และการท่องเที่ยวเชิงสุขภาพเป็นรูปแบบการท่องเที่ยวที่ไทยมีศักยภาพรองรับในทุกด้าน
.
อ่านเพิ่มเติม คลิกhttps://www.thaigov.go.th/news/contents/details/58252
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แจงประเด็นโซเชียลมีเดียวิจารณ์รองนายกฯ อนุทิน กรณีมอบวัคซีนไฟเซอร์จังหวัดนครสวรรค์ เกิดความเข้าใจคลาดเคลื่อน
วันอาทิตย์ที่ 8 สิงหาคม 2564
แจงประเด็นโซเชียลมีเดียวิจารณ์รองนายกฯ อนุทิน กรณีมอบวัคซีนไฟเซอร์จังหวัดนครสวรรค์ เกิดความเข้าใจคลาดเคลื่อน
แจงประเด็นโซเชียลมีเดียวิจารณ์รองนายกฯ อนุทิน กรณีมอบวัคซีนไฟเซอร์จังหวัดนครสวรรค์ เกิดความเข้าใจคลาดเคลื่อน
วันที่ 8 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กรณีที่โซเชียลมีเดียได้มีการนําภาพซึ่งระบุว่ามาจากงานภารกิจนายอนุทิน ชาญวีรกูล รองนายกรัฐมนตรีและรมว.สาธารณสุข ลงพื้นที่เมื่อวันที่ 7 ส.ค. 2564 เพื่อตรวจเยี่ยมการดําเนินการควบคุมการแพร่ระบาดโรคติดเชื้อไวรัสโคโรนา 2019 ที่โรงพยาบาลท่าตะโก อําเภอท่าตะโก จังหวัดนครสวรรค์ มาโพสต์พร้อมระบุข้อความว่ารองนายกรัฐมนตรีเคลมว่าวัคซีนไฟเซอร์เป็นผลงานของตนเองนั้น เป็นการแสดงข้อความที่คลาดเคลื่อนจากความเป็นจริงและทําให้ประชาชนเกิดความเข้าใจผิด
สําหรับข้อเท็จจริงของเรื่องนี้ รองนายกรัฐมนตรีและรมว.สาธารณสุข ได้ลงพื้นที่เพื่อตรวจเยี่ยม ให้กําลังใจการทํางานแก่เจ้าหน้าที่ในจังหวัดนครสวรรค์ ซึ่งพร้อมกับการลงพื้นที่ก็ได้มีการตรวจเยี่ยมการฉีดวัคซีนไฟเซอร์ล็อตที่ได้รับบริจาคจากประเทศสหรัฐฯ ให้แก่บุคลากรทางการแพทย์ อาสาสมัครสาธารณสุขและบุคลากรด่านหน้าในพื้นที่ด้วย ส่วนการจัดเตรียมป้าย หรือข้อความต่างๆ ก็จัดโดยเจ้าหน้าที่ในจังหวัด ซึ่งจากการตรวจสอบก็ไม่พบข้อความที่มีการส่งต่อข้อความที่มีการส่งต่อทางโซเชียลมีเดียแต่อย่างใด
“ในการลงพื้นที่จังหวัดหวัดนครสวรรค์ นอกจากท่านรองนายกฯอนุทินแล้ว ยังมีท่านปลัดกระทรวงสาธารณสุข และอธิบดีกรมควบคุมโรคร่วมเดินทางด้วย ซึ่งภารกิจของการลงพื้นที่ก็คือการไปตรวจเยี่ยมให้กําลังใจ ติดตามการดําเนินงานการควบคุมและแพร่ระบาดของโรคโควิด19 จากการสอบถามในคณะผู้ลงพื้นที่ ก็ไม่มีใครเห็นข้อความใดที่มีการส่งต่อในโซเชียลมีเดีย ก็ยังสงสัยเช่นกันว่าข้อความนั้นอยู่ส่วนใดของงาน” น.ศ.ไตรศุลี กล่าว
รองโฆษกประจําสํานักนายกรัฐมนตรี กล่าวว่า การวิพากษ์วิจารณ์การทํางานของรัฐบาล หากเป็นการวิจารณ์บนข้อมูลและเป็นความจริง และเพื่อเจ้าหน้าที่ปฏิบัติหน้าที่ได้ดีขึ้น เป็นสิ่งที่ประชาชนทุกคนทําได้อยู่แล้ว แต่ขอความร่วมมืออย่าสร้างและส่งต่อข้อมูลที่ก่อความเข้าใจผิดในหมู่ประชาชน โดยเฉพาะในประเด็นที่จะกระทบต่อขวัญกําลังใจของเจ้าหน้าที่ทางการแพทย์ ที่เป็นด่านหน้าปฏิบัติงานอย่างหนัก โดยเป้าหมายของรัฐบาลและกระทรวงสาธารณสุขเวลานี้คือการสนับสนุนการทํางานของเจ้าหน้าที่อย่างเต็มที่
-------------------------
รัฐบาลไทย-ข่าวทำเนียบรัฐบาล-ครม.ไฟเขียว! คงอัตราภาษีที่ดินและสิ่งปลูกสร้าง สำหรับปีภาษี 65-66
วันอังคารที่ 7 ธันวาคม 2564
ครม.ไฟเขียว! คงอัตราภาษีที่ดินและสิ่งปลูกสร้าง สําหรับปีภาษี 65-66
ครม.ไฟเขียว! คงอัตราภาษีที่ดินและสิ่งปลูกสร้าง สําหรับปีภาษี 65-66
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 ธันวาคม 2564 ว่า คณะรัฐมนตรีมีมติเห็นชอบการคงอัตราภาษีที่ดินและสิ่งปลูกสร้างในอัตราเดิม ตามบทเฉพาะกาล ม.94 แห่ง พ.ร.บ. ภาษีที่ดินและสิ่งปลูกสร้าง พ.ศ. 2562 สําหรับการจัดเก็บภาษีที่ดินและสิ่งปลูกสร้างตั้งแต่ปีภาษี 2565 และอนุมัติหลักการร่าง พ.ร.ฎ. กําหนดอัตราภาษีที่ดินและสิ่งปลูกสร้าง พ.ศ. .... โดยมอบหมายให้กระทรวงการคลังพิจารณาทบทวนอัตราภาษีที่ดินและสิ่งปลูกสร้างภายหลังการใช้อัตราภาษีตามร่าง พ.ร.ฎ. ดังกล่าวไปแล้ว 2 ปี ในปีภาษี 2567 เพื่อให้มีความเหมาะสมและสอดคล้องกับระดับการพัฒนาทางเศรษฐกิจและสังคมของประเทศ ตามที่กระทรวงการคลังเสนอ
สืบเนื่องจาก พ.ร.บ. ภาษีที่ดินและสิ่งปลูกสร้าง พ.ศ. 2562 กําหนดให้ 2 ปีแรกของการจัดเก็บภาษีที่ดินและสิ่งปลูกสร้าง ปีภาษี 2563 – 2564 ให้ใช้อัตราภาษีตามมูลค่าของฐานภาษีที่จะใช้อยู่ในปัจจุบันจะครบกําหนดระยะเวลาในปีภาษี 2564 ในวันที่ 31 ธันวาคม 2564 คณะรัฐมนตรึจึงมีมติอนุมัติหลักการร่าง พ.ร.ฎ.กําหนดอัตราภาษีที่ดินและสิ่งปลูกสร้าง พ.ศ. .... เพื่อเป็นการกําหนดอัตราภาษีที่ดินและสิ่งปลูกสร้างตั้งแต่ปีภาษี 2565 เป็นต้นไป โดยคงอัตราภาษีแบบเดิมเช่นเดียวกับปีภาษี 2563 และ 2564 มีสาระสําคัญ ดังนี้
1.การประกอบเกษตรกรรม อัตราภาษีที่จัดเก็บในปัจจุบัน ร้อยละ 0.01 – 0.1
2.ที่อยู่อาศัย อัตราภาษีที่จัดเก็บในปัจจุบัน ร้อยละ 0.02 – 0.1
2.1ที่ดินและสิ่งปลูกสร้างที่เจ้าของซึ่งเป็นบุคคลธรรมดา อัตราภาษีที่จัดเก็บในปัจจุบัน ร้อยละ 0.03 – 0.1
2.2สิ่งปลูกสร้างที่เจ้าของซึ่งเป็นบุคคลธรรมดาใช้เป็นที่อยู่อาศัยและมีชื่ออยู่ในทะเบียนบ้าน อัตราภาษีที่จัดเก็บในปัจจุบัน ร้อยละ 0.02 – 0.1
2.3 ที่ดินหรือสิ่งปลูกสร้างที่ใช้ประโยชน์เป็นที่อยู่อาศัยกรณีอื่นนอกเหนือจาก 2.1 และ 2.2 อัตราภาษีที่จัดเก็บในปัจจุบัน ร้อยละ 0.02 – 0.1
3. การใช้ประโยชน์อื่นนอกเหนือจากข้อ 1 และข้อ 2 อัตราภาษีที่จัดเก็บในปัจจุบัน ร้อยละ 0.3 – 0.7
4. ที่ดินหรือสิ่งปลูกสร้างที่ทิ้งไว้ว่างเปล่าหรือไม่ได้ทําประโยชน์ตามควรแก่สภาพ อัตราภาษีที่จัดเก็บในปัจจุบัน ร้อยละ 0.3 – 0.7
ทั้งนี้ การคงอัตราภาษีแบบเดิมเช่นเดียวกับปีภาษี 2563 และ 2564 ไปอีกระยะหนึ่งก่อน เพื่อให้เป็นไปอย่างต่อเนื่องและเพื่อบรรเทาผลกระทบจากการแพร่ระบาดของโรคติดเชื้อไวรัสโคโรนา 2019 ให้กับผู้เสียภาษี และเพื่อให้ผู้เสียภาษีได้มีระยะเวลาในการปรับตัวสําหรับการชําระภาษีในอัตราที่แท้จริง
......................
รัฐบาลไทย-ข่าวทำเนียบรัฐบาล-โฆษกรัฐบาล เผยกระทรวงแรงงาน ตอบรับข้อสั่งการนายกฯ เร่งโอนเงินเยียวยา ม.33,39,40 ถึงมือประชาชนในพื้นที่ล็อกดาวน์ เกือบ 10 ล้านคน กลุ่มตกหล่นรับเงินภายใน ก.ย. นี้
วันอาทิตย์ที่ 19 กันยายน 2564
โฆษกรัฐบาล เผยกระทรวงแรงงาน ตอบรับข้อสั่งการนายกฯ เร่งโอนเงินเยียวยา ม.33,39,40 ถึงมือประชาชนในพื้นที่ล็อกดาวน์ เกือบ 10 ล้านคน กลุ่มตกหล่นรับเงินภายใน ก.ย. นี้
โฆษกรัฐบาล เผย กระทรวงแรงงาน ตอบรับข้อสั่งการนายกฯ เร่งโอนเงินเยียวยา ม.33,39,40 ถึงมือประชาชนในพื้นที่ล็อกดาวน์ เกือบ 10 ล้านคน กลุ่มตกหล่นรับเงินภายใน ก.ย. นี้
วันที่ 19 ก.ย.64 นายธนกร วังบุญคงชนะ โฆษกประจําสํานักนายรัฐมนตรี กล่าวถึงความคืบหน้าข้อสั่งการของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการเร่งกําชับให้หน่วยงานที่รับผิดชอบเร่งดําเนินการช่วยเหลือพี่น้องประชาชนที่ได้รับความเดือดร้อนให้ทั่วถึงทุกกลุ่ม ในส่วนของการดําเนินการจ่ายเงินเยียวยาให้กับผู้ประกันตนตามมาตรา 33, 39 และ 40 ที่ได้รับผลกระทบจากการประกาศล็อกดาวน์ 2 เดือน ในรอบ 2 ตามมติคณะรัฐมนตรี (ครม.) ล่าสุด เมื่อวันที่ 7 ก.ย. 64 ที่ผ่านมา โดยสํานักงานประกันสังคมได้กําหนดระยะเวลาในการทยอยโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตน ดังนี้
- วันที่ 20 – 21 กันยายน 2564 นี้ โอนเงินเยียวยา ม. 40 ในพื้นที่ 16 จังหวัดสีแดงเข้ม ที่ขึ้นทะเบียนใหม่และจ่ายเงินสมทบเป็นผู้ประกันตนมาตรา 40 ระหว่างวันที่ 4 ส.ค.- 24 ส.ค. 64 จํานวน 2.3 ล้านคน กลุ่มนี้ได้รับเงินเยียวยา 1 เดือน คนละ 5,000 บาท
- วันที่ 21 กันยายน 2564 โอนเงินเยียวยา ม. 39 ที่ประกาศล็อกดาวน์ 2 เดือนในพื้นที่ 13 จังหวัดสีแดงเข้มคนละ 5,000 บาท จํานวน 1.17 ล้านคน
- วันที่ 22-23 กันยายน 2564 โอนเงินเยียวยา ม.40 รอบ 2 ในพื้นที่ 13 จังหวัด จํานวน 4 ล้านคน จะได้รับเยียวยารอบ 2 อีกคนละ 5,000 บาท
- วันที่ 27 กันยายน 2564 โอนเงินเยียวยาผู้ประกันตน ม. 33 ในพื้นที่ 13 จังหวัด ที่ประกาศล็อกดาวน์ 2 เดือน จํานวน 3.5 ล้านคน จะได้รับเยียวยารอบ 2 อีกคนละ 2,500 บาท
- วันที่ 28 กันยายน 2564 โอนเงินเยียวยา ม.40 ในพื้นที่ 3 จังหวัด คือ ชลบุรี ฉะเชิงเทรา พระนครศรีอยุธยา จํานวน 3.45 แสนคน ที่ขึ้นทะเบียนใหม่และจ่ายเงินสมทบเป็นผู้ประกันตนมาตรา 40 ระหว่างวันที่ 4 – 24 สิงหาคม 2564 จะได้รับเยียวยารอบ 2 อีกคนละ 5,000 บาท รวมเป็น 10,000 บาท
โฆษกประจําสํานักนายกรัฐมนตรี กล่าวเพิ่มเติมว่า ปัจจุบันสํานักงานประกันสังคมจ่ายเงินเยียวยาให้ผู้ประกันตน ม. 33 ม.39 และ ม.40 ไปแล้วเกือบ 10 ล้านคน แบ่งเป็น 1) ผู้ประกันตน ม. 33 จํานวนโอนแล้ว 3,292,889 ราย จํานวนเงิน 8,388.22 ล้านบาท 2) นายจ้าง จํานวนโอนแล้ว 150,472 ราย จํานวนเงิน 6,270.09 ล้านบาท 3) ผู้ประกันตน ม. 39 จํานวนโอน 1,342,519 ราย จํานวนเงิน 6,712.60 ล้านบาท และ 4) ผู้ประกันตน ม. 40 จํานวนโอน 4,377,972 ราย จํานวนเงิน 21,889.86 ล้านบาท รวมจํานวนผู้ประกันตนและนายจ้างที่ได้รับเงินโอนแล้ว จํานวน 9,163,852 ราย จํานวนเงินทั้งสิ้น 43,104.77 ล้านบาท ซึ่งทําการโอนสําเร็จประมาณ ร้อยละ 97 ของยอดตั้งโอนที่ผ่านมา
“ท่านนายกรัฐมนตรี ได้ย้ําเสมอให้หน่วยงานที่รับผิดชอบเร่งดําเนินการช่วยเหลือให้ทั่วถึงทุกกลุ่ม หากมีผู้ประกันตนที่ตกหล่น และอยู่ในพื้นที่ได้รับการเยียวยา แต่ได้ไม่รับเงินเยียวยา ยังสามารถยื่นแบบทบทวนสิทธิเยียวยาได้ที่ www.sso.go.th ได้ถึงวันที่ 31 ตุลาคม นี้” นายธนกรฯ กล่าว
รัฐบาลไทย-ข่าวทำเนียบรัฐบาล-PM to take field trip to Nakhon Si Thammarat Thursday Oct 7
วันพุธที่ 6 ตุลาคม 2564
PM to take field trip to Nakhon Si Thammarat Thursday Oct 7
PM to take field trip to Nakhon Si Thammarat Thursday Oct 7
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled for a field trip to Nakhon Si Thammarat province on October 7, 2021 (Thursday).
Upon arrival, the Prime Minister will observe and listen to the briefing on the province’s water management missions, and visit a community digital center at Mamuang Song Ton subdistrict, where he will chair the opening ceremony of the center, and handover hardware and equipment. The Prime Minister will also be presented with the exhibition on the Government’s key policies and performances, such as Pracharat internet network and digital services by National Telecom Public Company Limited, prompt awareness and action against natural disasters by the Thai Meteorological Department, and promotion of online sales and marketing by Thailand Post, followed by meeting with the local people.
According to the Government Spokesperson, the Prime Minister has genuine concern over the flood situation and flood-affected people in all areas, and would like to take field trips to as many flood-affected areas as possible to find out first hand the actual situation in order to promptly solve the problem and give moral support to the affected people.
รัฐบาลไทย-ข่าวทำเนียบรัฐบาล-นายกฯ ติดตามประชาชน เดินทางกลับจาก ตวจ.อย่างใกล้ชิด ขอบคุณเจ้าหน้าที่ทุกภาคส่วนเสียสละ ทำงานช่วงวันหยุดสงกรานต์ เน้นย้ำ มาตรการสร้างความปลอดภัย ป้องกันอุบัติเหตุ
วันอาทิตย์ที่ 17 เมษายน 2565
นายกฯ ติดตามประชาชน เดินทางกลับจาก ตวจ.อย่างใกล้ชิด ขอบคุณเจ้าหน้าที่ทุกภาคส่วนเสียสละ ทํางานช่วงวันหยุดสงกรานต์ เน้นย้ํา มาตรการสร้างความปลอดภัย ป้องกันอุบัติเหตุ
นายกฯ ติดตามประชาชน เดินทางกลับจาก ตวจ.อย่างใกล้ชิด ขอบคุณเจ้าหน้าที่ทุกภาคส่วนเสียสละ ทํางานช่วงวันหยุดสงกรานต์ เน้นย้ํา มาตรการสร้างความปลอดภัย ป้องกันอุบัติเหตุ
เมื่อวันที่ 17 เม.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณเจ้าหน้าที่ทุกภาคส่วนที่ทํางานด้วยความเสียสละ อํานวยความสะดวก สร้างความปลอดภัยให้ประชาชนในการเดินทางสัญจรช่วงเทศกาลสงกรานต์ 2565 นี้ รวมถึงขอบคุณประชาชนที่ปฏิบัติตามกฎจราจรอย่างเคร่งครัด ซึ่งช่วยในการลดอุบัติเหตุ ป้องกันความสูญเสียต่อชีวิตและทรัพย์สิน ทั้งของตนเองและผู้อื่น
อย่างไรก็ตาม นายกรัฐมนตรี ยังมีความห่วงใยการเดินทางสัญจรของประชาชน ในช่วงหลังเทศกาลสงกรานต์ โดยได้กําชับให้กระทรวงคมนาคม กระทรวงมหาดไทย สํานักงานตํารวจแห่งชาติ(สตช.) บูรณาการร่วมกับหน่วยงานที่เกี่ยวข้อง รองรับประชาชนเดินทางกลับจากภูมิลําเนา ที่คาดว่าจะมีการเดินทางจํานวนมากในช่วงระหว่างวันที่ 16-17 เม.ย.นี้ จึงได้เน้นย้ํามาตรการ “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อให้ผู้เดินทางได้รับความสะดวก ปลอดภัย ลดปัญหาและอุปสรรคที่จะเกิดขึ้นระหว่างการเดินทางของประชาชนให้ได้มากที่สุด
น.ส.ไตรศุลี กล่าวว่า นายกรัฐมนตรี ได้ติดตามสถานการณ์การเดินทางของประชาชนในช่วงเทศกาลสงกรานต์อย่างใกล้ชิด โดยกรมป้องกันและบรรเทาสาธารณภัย (ปภ.) ได้รายงานสถิติอุบัติเหตุทางถนนระหว่าง 11 - 15 เม.ย.2565 เกิดอุบัติเหตุรวม 1,478 ครั้ง ผู้บาดเจ็บ 1,452 คน ผู้เสียชีวิต 204 ราย สาเหตุที่ทําให้เกิดอุบัติเหตุสูงสุด ได้แก่ ขับรถเร็วเกินกําหนด ร้อยละ 39.35 ดื่มแล้วขับ ร้อยละ 28.52 และขอให้ประชาชนใช้ความระมัดระวังในการเดินทางในช่วงนี้ โดยกรมอุตุนิยมวิทยา แจ้งเตือน พายุฤดูร้อนมีผลกระทบตั้งแต่วันที่ 16-18 เม.ย. 2565 จะทําให้เกิดพายุ ฝนฟ้าคะนอง ลมกระโชกแรง และมีลูกเห็บตกบางแห่ง ซึ่งจะส่งผลให้ถนนลื่น ความสามารถในการมองลดลง ขอให้ประชาชนเดินทางด้วยความระมัดระวังเป็นพิเศษ มีสติ ไม่ประมาท ดื่มไม่ขับ เพื่อให้เกิดความปลอดภัยในการเดินทาง
....................
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตือนประชาชนอย่าหลงเชื่อข่าวปลอม/ความเชื่อผิดการดื่มแอลกอฮอล์ไม่ทำให้ติดเชื้อโควิด 19 สธ. ยืนยัน แอลกอฮอล์ ทำให้ร่างกายอ่อนแอติดเชื้อได้ง่าย
วันศุกร์ที่ 11 มีนาคม 2565
​โฆษกรัฐบาลเผย  นายกฯ เตือนประชาชนอย่าหลงเชื่อข่าวปลอม/ความเชื่อผิดการดื่มแอลกอฮอล์ไม่ทําให้ติดเชื้อโควิด 19  สธ. ยืนยัน แอลกอฮอล์ ทําให้ร่างกายอ่อนแอติดเชื้อได้ง่าย
​โฆษกรัฐบาลเผย  นายกฯ เตือนประชาชนอย่าหลงเชื่อข่าวปลอม/ความเชื่อผิดการดื่มแอลกอฮอล์ไม่ทําให้ติดเชื้อโควิด 19  สธ. ยืนยัน แอลกอฮอล์ ทําให้ร่างกายอ่อนแอติดเชื้อได้ง่าย  พาผู้ติดเชื้อโควิด-19 รายใหม่ วันนี้ รวม 24,792 ราย
วันนี้ (11 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตือนประชาชน อย่าหลงเชี่อกระแสข่าวปลอม/ความเชื่อผิดๆ ที่เผยแพร่ในสื่อโซเชียลที่ว่า ผู้ที่ดื่มแอลกอฮอล์ จะไม่ติดเชื้อโควิด 19 และดื่มทุกวันจะให้ผลดีกว่าการออกกําลังกาย โดย กระทรวงสาธารณสุข ยืนยันว่า คําแนะนํา/ความเชื่อดังกล่าวไม่ถูกต้อง เพราะการดื่มแอลกอฮอล์เป็นประจําทําให้ภูมิคุ้มกันร่างกายลดลงเม็ดเลือดขาวทํางานฆ่าเชื้อโรคในร่างกายได้ไม่เต็มที่ มีโอกาสติดเชื้อต่างๆ ได้ง่ายขึ้น รวมถึงการติดเชื้อโควิด 19 ด้วย ทั้งนี้ การรวมกลุ่มเพื่อดื่มสังสรรค์จะเพิ่มความเสี่ยงให้เกิดการแพร่ระบาดมากยิ่งขึ้น อีกทั้งยังพบผู้ป่วยที่มีประวัติดื่มสุรา ติดเชื้อโควิด 19 และต้องเข้ารับการรักษา ทําให้ผู้ป่วยติดเชื้อโควิด 19 มีความเสี่ยงต้องใส่ท่อช่วยหายใจ และเสียชีวิตสูงเมื่อเทียบกับคนไข้ที่ไม่มีประวัติดื่มแอลกอฮอล์ ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ อีกด้วย
โฆษกประจําสํานักนายกรัฐมนตรี เผยผู้ติดเชื้อโควิด-19 รายใหม่ วันนี้ รวม 24,792 ราย จําแนกเป็นผู้ป่วยจากในประเทศ 24,712 ราย ผู้ป่วยมาจากต่างประเทศ 80 ราย ผู้ป่วยสะสม 913,214 ราย (ตั้งแต่ 1 มกราคม 2565) หายป่วยกลับบ้าน 22,065 ราย หายป่วยสะสม 721,582 ราย (ตั้งแต่ 1 มกราคม 2565) ผู้ป่วยกําลังรักษา 222,998 ราย เสียชีวิต 63 ราย ล่าสุดการให้บริการวัคซีน โควิด-19 สะสมอยู่ที่ 125,670,273 โดส เข็มที่ 1 ฉีดสะสม 54,230,434 โดส เข็มที่ 2 ฉีดสะสม 49,929,580 โดส เข็มที่ 3 ฉีดสะสม 19,684,237 โดส เข็มที่ 4 ฉีดสะสม 1,825,963 โดส อย่างไรก็การฉีดวัคซีนโควิด-19 ทั่วโลกแล้ว 10,926 ล้านโดส ใน 205 ประเทศ/เขตปกครอง ในขณะที่สหรัฐอเมริกามีจํานวนการฉีดวัคซีนสูงที่สุดที่ 556 ล้านโดส ด้านอาเซียนขณะนี้ทุกประเทศได้ฉีดวัคซีนป้องกันโรคโควิด-19 แล้ว มียอดรวมกันที่ประมาณ 990.1 ล้านโดส อินโดนีเซียฉีดวัคซีนในจํานวนมากที่สุดที่ 354.8 ล้านโดส สําหรับประเทศไทยข้อมูล ณ วันที่ 9 มีนาคม 2565 ได้ฉีดวัคซีนแล้วกว่า 125,199,011 โดส
********************************************
รัฐบาลไทย-ข่าวทำเนียบรัฐบาล-PM’s statement delivered at UNEP@50
วันพฤหัสบดีที่ 3 มีนาคม 2565
PM’s statement delivered at UNEP@50
PM’s statement delivered at UNEP@50
March 3, 2022, at 1650hrs, Thailand time, or 1250hrs, Nairobi (Kenya) time, Prime Minister and Defense Minister Gen. Prayut Chan-o-cha delivered a pre-recorded statement at the Special Session to Commemorate the 50th Anniversary of the Creation of United Nations Environment Programme (UNEP@50). Government Spokesperson Thanakorn Wangboonkongchana disclosed gist as follows:
The Prime Minister emphasized that the world has been facing with many environmental problems as well as the COVID-19 crisis which is resulted from unsustainable development that abuse nature and ecosystem, and expressed the need to enhance the role of UNEP in collaborating with the secretariat of Multilateral Environmental Agreements (MEAs), through the UNEP regional offices, in order to vigorously tackle the global environmental crises. Thailand is very proud to be the home of UNEP Regional Office for Asia and the Pacific, and the Prime Minister reaffirmed that the country will continue to strongly support UNEP.
At the national level, Thailand has strictly enforced environmental laws and policies based on scientific information as well as our wisdom and traditional knowledge. The country has also continuously developed environmental laws, and is currently in the process of advancing the relevant Acts. The Prime Minister wished that UNEP would be the lead UN agency in facilitating innovation and technology supports as well as other means of implementation to the member states, based on each national circumstances. As a chair of APEC this year, Thailand will promote Bio-Circular-Green Economic Model (BCG) as the key blueprint to drive the economic recovery after being hit by the COVID-19 pandemic. BCG will focus on “the balance of all things,” through advancing technology and innovation in which will certainly lead to the sustainable development.
According to the Government Spokesperson, UNEP@50 is now being held during March 3-4, 2022. This is a high-level segment held under theme: “Strengthening UNEP for the implementation of the environmental dimension of the 2030 Agenda for Sustainable Development”. The High-Level Opening Ceremony was chaired by President Uhuru Kenyatta of the Republic of Kenya, who also delivered an opening speech, and was participated by national leaders and heads of international organizations, such as UN Secretary-General António Guterres, Executive Director of the United Nations Environment Programme Inger Andersen, President Mokgweetsi Masisi of the Republic of Botswana, and President Muhammadu Buhari of the Federal Republic of Nigeria.
Leaders of other countries across the world have also delivered their pre-recorded statement at the event.